Streetlights

Streetlights er det fjerde studioalbumet til Bonnie Raitt, gjeve ut i 1974.

Innspeling og musikk
Bonnie Raitt fekk 10 000 dollar av Warner Bros. Records for å spele inn Streetlights, som var den minste summen ho hadde fått for å spele inn eit album. Warner Bros. var misnøgd med den lange innspelingstida av det førre albumet hennar, Takin' My Time, og selskapet skar ned på utgiftene hennar. Dei to partane vart til slutt samde om eit forskot på meir pengar, mot at Raitt skulle velje ein produsent som tidlegare hadde hatt kommersiell suksess. Raitt valde Jerry Ragovoy, som hadde arbeidd med musikarar som Janis Joplin og Dionne Warwick. Ragovoy meinte at musikken til Raitt vart trekt ned av bluesen hennar, og ønskte å produsere eit album som var glattare og meir polert. Raitt likte ikkje avgjersla til Ragovoy, men godtok det, og Streetlights vart spelt inn sommaren 1974.

Kritikarar har skildra Streetlights som det første forsøket til Raitt på å spele inn musikk for eit større publikum. I motsetnad til den meir ekletiske og tilbakelente stilen på dei tre første albuma hennar, hadde Streetlights enklare arrangement med meir strykarar, inspirert av pop og R&B. Det er det einaste albumet til Raitt der ho ikkje spelar slidegitar. Studiomusikaren Freebo sa at Raitt vart negativt påverka av den meir profesjonelle produksjonen på Streetlights. «Miljøet endra synginga hennar. Ho var i ei profesjonell verd med Streetlights, og ho måtte oppføre seg som ein» sa Freebo. Ni av ti songar på albumet er coverversjonar av songar av musikarar som Joni Mitchell, James Taylor og John Prine. Det eine originale sporet, «Ain't Nobody Home», var skriven av Ragovoy.

Utgjeving og mottaking

Streetlights kom ut i september 1974 på Warner Bros. Streetlights nådde 80. plassen på Billboard Top LPs & Tapes-lista. For å marknadsføre albumet drog Raitt på turné i Nord-Amerika med Jackson Browne, frå 13. september til 24. november.

Innhald

Medverkande
Frå den offisielle nettsida til Bonnie Raitt.

Bonnie Raitt – gitar, vokal
Bob Babbitt – bass
Charlie Brown – gitar
Lou Courtney – vokal, korvokal
Richard Davis – bass
Freebo – bass
Jerry Friedman – gitar
Steve Gadd – trommer
Paul Griffin – klaverinstrument
Don Grolnick – klaverinstrument
Carl Hall – vokal, korvokal
John Hall – gitar
Arthur Jenkins – perkusjon
David Lasley – korvokal
Ralph MacDonald – perkusjon
Bob Mann – gitar
Dave Matthews – strykarar, blåsarar
Jon Mayer – klaverinstrument
Jeff Mironov – gitar
Leon Pendarvis – klaverinstrument
Sharon Redd – korvokal
David Spinozza – gitar
Tasha Thomas – korvokal
John Tropea – gitar
Natalie Venable – vokal, korvokal
Larry Wilcox – strykarar, horn

Produksjon

Produsent: Jerry Ragovoy
Lydteknikarar: Blaise Castellano, Harry Maslin, Bruce Tergesen
Remiksing: Harry Maslin
Remastering: Lee Herschberg
Series produsent: Gregg Geller
Prosjektkoordinator: Jo Motta
Arranger: Jerry Ragovoy
Blåsar- og strykararrangement: Larry Wilcox

Salslister
Liste (1974)Plasseringscope="row"  

Kjelder

Denne artikkelen bygger på «Streetlights» frå ,  den 29. september 2020. 
 oppgav desse kjeldene: 



Kategori:Musikkalbum frå 1974
Kategori:Album produserte av Jerry Ragovoy
Kategori:Bonnie Raitt-album
Kategori:Warner Bros. Records-album